stanford-oval/wikipedia huggingface dataset:
ขึ้นฉ่าย
ประโยชน์

มีโพแทสเซียมสูง ทำให้หลอดเลือดขยายตัว ช่วยลดความดันโลหิตสูง ช่วยขับปัสสาวะ รักษาโรคปวดข้อ เช่น รูมาติกและโรคเกาต์ มีโซเดียมอินทรีย์ที่สามารถช่วยปรับความเป็นกรดและด่างในเลือดให้สมดุล น้ำคั้นจากขึ้นฉ่ายมีสรรพคุณเป็นยากล่อมประสาท ทำให้รู้สึกสบาย และนอนหลับได้ดี การกินขึ้นฉ่ายจะทำให้อสุจิลดลงถึง 50% หลังจากยุติการกินแล้ว จำนวนเชื้ออสุจิจะเพิ่มกลับมาระดับปกติใน 8-13 สัปดาห์
สารสกัดด้วยเอทานอลจากผลและเมล็ดยับยั้งการเจริญและการงอกของถั่วเขียวผิวดำได้
| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 67 กิโลจูล (16 กิโลแคลอรี)

คาร์โบไฮเดรต: 2.97 กรัม (including fiber)
แป้ง: 0.00 กรัม
น้ำตาล แล็กโทส: 1.34 กรัม 0.00 กรัม
ใยอาหาร: 1.6 กรัม
 

ไขมัน: 0.17 กรัม
อิ่มตัว: 0.042 กรัม
ทรานส์: 0.000 กรัม
ไม่อิ่มตัวมีพันธะคู่เดี่ยว: 0.032 กรัม
ไม่อิ่มตัวมีพันธะคู่หลายคู่: 0.079 กรัม
 

โปรตีน: 0.69 กรัม
 

วิตามิน
วิตามินเอ: (3%) 22 μg
ไทอามีน (บี1): (2%) 0.021 มก.
ไรโบเฟลวิน (บี2): (5%) 0.057 มก.
ไนอาซิน (บี3): (2%) 0.320 มก.
กรดแพนโทเทนิก (บี5  ) : (5%) 0.246 มก.
วิตามินบี6: (6%) 0.074 มก.
โฟเลต (บี9): (9%) 36 μg
วิตามินบี12: (0%) 0.00 μg
คลอรีน: (1%) 6.1 มก.
วิตามินซี: (4%) 3.1 มก.
วิตามินดี: (0%) 0 IU
วิตามินอี: (2%) 0.27 มก.
วิตามินเค: (28%) 29.3 μg
 

แร่ธาตุ
แคลเซียม: (4%) 40 มก.
เหล็ก: (2%) 0.20 มก.
แมกนีเซียม: (3%) 11 มก.
ฟอสฟอรัส: (3%) 24 มก.
โพแทสเซียม: (6%) 260 มก.
โซเดียม: (5%) 80 มก.
สังกะสี: (1%) 0.13 มก.
 

องค์ประกอบอื่น
น้ำ: 95.43 g
แอลกอฮอล์ (เอธานอล): 0.0 g
คาเฟอีน: 0 mg
คอเลสเตอรอล: 0 mg
 
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
ยามาโต้ พิฆาตยุทธการ

| ยามาโต้ พิฆาตยุทธการ |
| --- | --- |
กำกับ: จุงยะ ซาโต
เขียนบท: จุง เฮ็มมิ (นวนิยาย)   จุงยะ ซาโต (บทภาพยนตร์)
อำนวยการสร้าง: โนริโกะ โคยานางิ
นักแสดงนำ: เค็งอิจิ มัตสึยามะ   ชินโด นากามูระ   ทาเกชิ โซริมาจิ   จุนได ยามาดะ   ยู อาโออิ
กำกับภาพ: โยชิตากะ ซากาโมโตะ
ตัดต่อ: ทาเกโอะ โยเนดะ
ดนตรีประกอบ: โจ ฮิซาอิชิ
ผู้จัดจำหน่าย:  Toei Company,   TV Asahi, ...    J-BICS
วันฉาย:  17 ธันวาคม 2548    15 มิถุนายน 2549
ความยาว: 143 นาที
ประเทศ:  ประเทศญี่ปุ่น
ภาษา: ญี่ปุ่น
ข้อมูลจาก IMDb
ยามาโต้ พิฆาตยุทธการ (ญี่ปุ่น: 男たちの大和; โรมาจิ: Otoko-tachi no Yamato) เป็น ภาพยนตร์ญี่ปุ่น ที่สร้างมาจากประวัติศาสตร์ของ เรือรบยามาโตะ ใช้เงินในการสร้างมากกว่า 600 ล้านเยน  ผลงานการเขียนนิยายของ จุง เฮ็มมิ และผลงานการกำกับโดย จุงยะ ซาโต ออกฉายในวันที่ 17 ธันวาคม ปี พ.ศ. 2548 ใน ประเทศญี่ปุ่น
โครงเรื่อง

หลังจากจมไป 40 ปี เรือยามาโตะ ก็ถูกพบอีกครั้ง ในวันที่ 31 กรกฎาคม ค.ศ. 1985 ก่อนที่จะมีการสำรวจใหม่อีกครั้งในเดือน สิงหาคม ปี ค.ศ. 1999 ต่อมาในวันที่ 6 เมษายน ค.ศ. 2005 ก่อนวันครบรอบ 60 ปี การจมเรือยามาโตะเพียง 1 วัน ก็ได้มีผู้หญิงคนหนึ่งมาหาเรือ เพื่อที่จะไปยังจุดหมายที่เรือยามาโตะอยู่ และคนที่พร้อมจะพาเธอไปก็คือหนึ่งในลูกเรือยามาโตะ และยังเป็นเพื่อนเก่ากับพ่อของเธอเองอีกด้วย
นักแสดง

เค็งอิจิ มัตสึยามะ .....  คัทซึมิ คามิโอะ (อายุ 15 ปี)
ชินโด นากามูระ .....  มาโมรุ อูชิดะ
ทาเกชิ โซริมาจิ .....  โซฮาชิ โมริวากิ
จุนได ยามาดะ .....  มาซาโอะ คารากิ
ยู อาโออิ .....  ทาเอโกะ
คาโยโกะ ชิราอิจิ .....  สุเอะ คามิโอะ
เค็นตะ อูจิโนะ ..... เท็ตสึยะ นิชิ
ฮิโรมิ ซากิโมโตะ .....  ซูมิโอะ ทสึเนะตะ
อัตสึโกะ ทากาฮาตะ ..... ทสึเนะ ทามากิ
ฮิโรยูกิ ฮิรายามะ ..... ทามากิ
ได วาตานาเบะ .....  โทชิโอะ ดาเตะ
เท็ตสึยะ นากาดาอิ .....  คัทซึมิ คามิโอะ (อายุ 75 ปี)
เคียวกะ ซูซูกิ .....  มากิโกะ อูชิดะ
โซซูเกะ อิเกมัตสึ .....  อัตซูชิ
เค็นจิ คาเนโกะ .....  มาชิมูระ
ฮิซาชิ อิกาวะ .....  ประธานในที่ประชุม
เท็ตสึยะ วาตาริ .....  พลเรือโท เซอิชิ อิโตะ
รีวโซ ฮายาชิ .....  พลเรือตรี ริวโนะสุเกะ คูซากะ
จุงอิจิ ฮารูตะ .....  ฮิซาโอะ โคอิเคะ
เรียว ฮาชิซูเมะ .....  โยชิฮารุ โคจิมะ
ฮิโรตาโร ฮนดะ .....  เท็ตสึโซ ฟุรุมุระ
ฮิโรชิ คัตสึโนะ .....  โนบุเอะ โมริชิตะ
อูมิตาโร โนซากิ .....  จิโระ โนมูระ
เอจิ โอกูดะ .....  โคซากุ อะริกะ
เค็นจิ ทากาโอกะ .....  ชิโระ โมกิ
ทากาชิ โมริมิยะ .....  โอโมริ
คาซูชิเงะ นางาชิมะ .....  อุสุบุชิ
โนโบรุ ทากาชิ .....  คาวาซาเอะ
ชิโนบุ เทราจิมะ .....  อะยาโกะ
คิมิโกะ โย .....  ซาโยะ นิชิ
เกร็ด

เรือรบยามาโตะ เป็นเรือรบที่ใหญ่ที่สุดในโลก  จมอยู่ ณ จุดเส้นรุ้งที่ 30.43 องศาเหนือ เส้นแวงที่ 128.04 องศาตะวันออก  เมื่อวันที่ 7 เมษายน ค.ศ. 1945 ห่างจากผิวน้ำประมาณ 325 เมตร มีน้ำหนักระวาง 72,800 ตัน ความสูงวัดจากกระดูกงูถึงยอดเสาได้ 51 เมตร (ประมาณตึก 18 ชั้น) ซึ่งเป็นสัญลักษณ์กองทัพเรือแห่งพระจักรพรรดิญี่ปุ่น
แหล่งข้อมูลอื่น

เวปอย่างเป็นทางการ เก็บถาวร 2008-12-16 ที่ เวย์แบ็กแมชชีน (ญี่ปุ่น)
IMDb (อังกฤษ)
หนังดี (ไทย)
สยามโซน (ไทย)
กรมขุนสุเรนทรพิทักษ์

| เจ้าฟ้าพระ กรมขุนสุเรนทรพิทักษ์ (เจ้าฟ้านเรนทร ) |
| --- | --- |
คำนำหน้าชื่อ: เจ้าฟ้าต่างกรม
ส่วนบุคคล
ศาสนา: พุทธ
คู่สมรส: พระองค์เจ้าสมบุญคง
บุตร: พระองค์เจ้าพราน (ปาน) พระองค์เจ้าบุตร พระองค์เจ้าหงส์
บุพการี: สมเด็จพระที่นั่งท้ายสระ (บิดา) กรมหลวงราชานุรักษ์ (มารดา)
ราชวงศ์: บ้านพลูหลวง
นิกาย: เถรวาท
ตำแหน่งชั้นสูง
อุปสมบท: ราว พ.ศ. 2275
เจ้าฟ้าพระกรมขุนสุเรนทรพิทักษ์ หรือ เจ้าพระกรมขุนสุเรนทรพิทักษ์ มีพระนามเดิมว่า เจ้าฟ้านเรนทร เป็นพระราชโอรสพระองค์ใหญ่ในสมเด็จพระสรรเพชญ์ที่ 9 ที่ประสูติแต่สมเด็จพระอัครมเหสี พระองค์มีพระอนุชา 2 พระองค์ ได้แก่ เจ้าฟ้าอภัยและเจ้าฟ้าปรเมศร์
ก่อนสมเด็จพระสรรเพชญ์ที่ 9 จะเสด็จสวรรคตนั้น พระองค์ได้แสดงพระราชประสงค์ที่จะให้พระราชโอรสของพระองค์สืบต่อราชสมบัติแห่งกรุงศรีอยุธยา ทั้ง ๆ ที่ในขณะนั้นเจ้าฟ้าพร พระอนุชาในพระองค์ทรงดำรงตำแหน่งที่กรมพระราชวังบวรสถานมงคลอยู่ ในขั้นแรกนั้นสมเด็จพระสรรเพชญ์ที่ 9 มีพระราชประสงค์ที่จะให้เจ้าฟ้านเรนทรเสด็จขึ้นครองราชย์แต่เจ้าฟ้านเรนทรไม่ทรงเห็นชอบด้วยเนื่องจากพระมหาอุปราชก็ยังคงมีพระชนม์อยู่ เจ้าฟ้านเรนทรจึงทรงออกผนวช ดังนั้น สมเด็จพระสรรเพชญ์ที่ 9 จึงทรงยกราชสมบัติให้เจ้าฟ้าอภัย (ราชบุตรองค์รอง) สืบราชสันตติวงศ์ต่อ
เหตุการณ์ในครั้งนี้สร้างความไม่พอใจให้กับกรมพระราชวังบวรเป็นอย่างมาก จึงนำไปสู่ศึกกลางเมืองระหว่างวังหน้าและวังหลวงขึ้น โดยกรมพระราชวังบวรฯเป็นฝ่ายมีชัยและเสด็จขึ้นครองราชสมบัติทรงพระนามว่า สมเด็จพระบรมราชาธิราชที่ 3 หรือสมเด็จพระเจ้าอยู่หัวบรมโกศ หลังจากนั้นพระองค์มีพระราชดำรัสให้นำตัวเจ้าฟ้าอภัยและเจ้าฟ้าปรเมศร์ไปสำเร็จโทษด้วยท่อนจันทน์ตามโบราณราชประเพณี
ส่วนเจ้าฟ้านเรนทรนั้นดำรงเพศบรรพชิตตลอดมา โดยสมเด็จพระเจ้าอยู่หัวบรมโกศทรงสถาปนาให้ทรงกรมที่ กรมขุนสุเรนทรพิทักษ์ เจ้าพระกรมขุนสุเรนทรพิทักษ์ทรงสนิทกับพระองค์เป็นอย่างยิ่ง จนทำให้เจ้าฟ้ากรมขุนเสนาพิทักษ์ เกิดความระแวงและลอบทำร้ายเจ้าฟ้าพระกรมขุนสุเรนทรพิทักษ์แต่ไม่ทรงได้รับบาดเจ็บ เหตุการณ์ในครั้งนั้นทำให้พระเจ้าอยู่หัวบรมโกศทรงกริ้วกรมขุนเสนาพิทักษ์มาก ได้มีพระบรมราชโองการให้จับตัวกรมขุนเสนาพิทักษ์มาให้ได้ แต่ในระหว่างกรมขุนเสนาพิทักษ์ได้เสด็จออกผนวชจึงทรงพ้นจากภัยในครั้งนี้ได้
ใน คำให้การชาวกรุงเก่า ระบุว่าเจ้าฟ้านเรนทรได้พระองค์เจ้าสมบุญคงเป็นพระชายา มีพระธิดาด้วยกันสามพระองค์คือ พระองค์เจ้าพราน (ปาน), พระองค์เจ้าบุตร และพระองค์เจ้าหงส์
เจ้าพระกรมขุนสุเรนทรพิทักษ์ไม่ปรากฏในพระราชพงศาวดารว่าสิ้นพระชนม์เมื่อใด แต่มีข้อสันนิษฐานว่าน่าจะก่อนที่พระเจ้าอยู่หัวบรมโกศจะทรงสถาปนากรมขุนเสนาพิทักษ์ขึ้นเป็นกรมพระราชวังบวรสถานมงคลในปี พ.ศ. 2284
เกี๊ยะ

เกี๊ยะ อาจหมายถึง
สนเขา - พืชจำพวกสน
รองเท้าไม้
เกตะ - เกี๊ยะญี่ปุ่น
ไชโป๊

| --- | --- |
ชื่ออื่น: ไช้โป๊
แหล่งกำเนิด: จีน
ส่วนผสมหลัก: ผักกาดหัวดองกับเกลือ
รูปแบบอื่น: แบบเค็ม แบบหวาน
 ตำราอาหาร: ไชโป๊   สื่อ: ไชโป๊
ผักกาดหัวที่ใช้ทำไชโป๊
ไชโป๊ หรือ ไช้โป๊ คือ ผักกาดหัวดองเกลือ มีสองแบบคือ ดองเค็มซึ่งเป็นการโรยเกลือสลับกับผักกาดหัวเป็นชั้น ๆ ทับด้วยของหนัก ใช้เวลาประมาณ 10 วัน อีกแบบคือไชโป๊หวาน นำหัวผักกาดมาตากแดด และเรียงในบ่อตอนกลางคืน โรยเกลือสลับ ทำสลับระหว่างตากแดดและหมักเกลือ 5-6 วัน จึงนำไปดองแบบดองเค็ม ตากแดด 3-4 แดด จากนั้นปรุ่งรสโดยโรยน้ำตาลทรายแดง ผงโป๊ยกั้ก เหล้าจีน ขยำให้เข้ากัน อัดใส่ไหหมักไว้ 1 เดือน ไชโป๊นี้ทำอาหารได้หลายชนิด เช่น ใส่ไข่เจียว ยำกับพริก มะนาวดอง ใส่ในผัดไทยและก๋วยเตี๋ยวชากังราว
คำว่า "ไชโป๊" ที่เรียกกันในภาษาไทยมีที่มาจากภาษาแต้จิ๋ว คำว่า "ไช้โป้ว" (菜脯, เพ็งอิม: cai3 bou2)
ในภาษาญี่ปุ่นเรียกไชโป๊ว่า "ทากุอังซึเกะ" (沢庵漬け, takuan-zuke) หรือเรียกย่อ ๆ ว่า "ทากุอัง" (沢庵, takuan)
งำเต๊ก

ขุนนางของรัฐง่อก๊ก (เสียชีวิต ค.ศ. 243)
| งำเต๊ก (คั่น เจ๋อ) |
| --- | --- |
闞澤

ราชครูของรัชทายาท (太子太傅)
ดำรงตำแหน่ง ค.ศ. 242 (242) – ค.ศ. 243 (243)
กษัตริย์: ซุนกวน
หัวหน้ารัฐบาล: โกะหยง
ขุนนางมหาดเล็ก (侍中)
ดำรงตำแหน่ง ค.ศ. 238 หรือก่อนหน้า (238 หรือก่อนหน้า) – ค.ศ. 243 (243)
กษัตริย์: ซุนกวน
หัวหน้ารัฐบาล: โกะหยง
หัวหน้าสำนักกวีหลวง (中書令)
ดำรงตำแหน่ง ค.ศ. 232 หรือภายหลัง (232 หรือภายหลัง) – ค.ศ. 238 หรือก่อนหน้า (238 หรือก่อนหน้า)
กษัตริย์: ซุนกวน
หัวหน้ารัฐบาล: โกะหยง
ราชเลขาธิการ (尚書)
ดำรงตำแหน่ง ค.ศ. 229 (229) – ค.ศ. 232 หรือภายหลัง (232 หรือภายหลัง)
กษัตริย์: ซุนกวน
หัวหน้ารัฐบาล: โกะหยง
นายอำเภอเชิน (郴令)
ดำรงตำแหน่ง ค.ศ. ? (?) – ค.ศ. ? (?)
นายอำเภอเจียนต๋อง (錢唐長)
ดำรงตำแหน่ง ค.ศ. ? (?) – ค.ศ. ? (?)
 
ข้อมูลส่วนบุคคล
เกิด: ไม่ปรากฏ เมืองเช่าซิง มณฑลเจ้อเจียง
เสียชีวิต: 243
อาชีพ: ขุนนาง, บัณฑิต
ชื่อรอง: เต๋อรุ่น (德潤)
บรรดาศักดิ์: ตูเซียงโหฺว (都鄉侯)

งำเต๊ก, ขอดเต๊ก หรือ กำเจ๊ก (เสียชีวิตพฤศจิกายนหรือธันวาคม ค.ศ. 243) มีชื่อในภาษาจีนกลางว่า คั่น เจ๋อ (จีนตัวย่อ: 阚泽; จีนตัวเต็ม: 德潤; พินอิน: Kàn Zé) มีชื่อรองว่าเต๋อรุ่น (จีนตัวย่อ: 德润; จีนตัวเต็ม: 德潤; พินอิน: Dérùn) เป็นขุนนางของรัฐง่อก๊กในยุคสามก๊กของจีน
ประวัติ

งำเต๊กเป็นชาวอำเภอซานอิน เมืองห้อยเข (ปัจจุบันอยู่ทางตะวันออกเฉียงใต้ของเมืองเชี่ยวซิง มณฑลเจ้อเจียง) วัยเด็กยากจน ไม่มีเงินซื้อตำราอ่าน ต้องอาศัยยืมหรืออ่านพร้อมผู้อื่น แต่มีความจำเป็นเลิศ จึงได้เข้าราชการกับซุนกวน
ในนิยาย สามก๊ก

ในศึกเซ็กเพ็ก นอกจากจิวยี่และขงเบ้งแล้ว งำเต๊กเป็นเพียงผู้เดียวที่มองว่า การที่จิวยี่สั่งให้โบยอุยกายจนสาหัสปางตายนั้น เป็นเพียงอุบายที่ต้องหลอกโจโฉ ตกกลางคืนงำเต๊กลอบเข้าไปหาอุยกายที่กระโจม จึงแน่ชัดว่าที่ทำไปทั้งหมดนั้นเป็นอุบาย ด้วยความเสียสละของอุยกาย งำเต๊กจึงอาสาเป็นคนนำสารสวามิภักดิ์จากอุยกายไปหาโจโฉ
เมื่อข้ามไปถึง โจโฉไม่เชื่อใจความในจดหมาย สั่งให้เอางำเต๊กไปประหาร แต่งำเต๊กหัวเราะเยาะ พร้อมชี้แจงเหตุผลและใช้วาทศิลป์โน้มน้าวว่า อุยกายเห็นที่จะเจ็บตัวเปล่า  โจโฉสั่งไม่ประหาร แต่ก็ยังไม่เชื่อใจนักทีเดียว เมื่อกลับมาแล้ว งำเต๊กยังได้ร่วมมือกับกำเหลงรองแม่ทัพเรือ หลอกชัวต๋งและชัวโฮ น้องชายของชัวมอที่แสร้งเข้ามาสืบข่าวฝ่ายง่อก๊กโดยทำเป็นสวามิภักดิ์  ว่าอุยกายคิดทรยศจริงเพื่อให้ทั้งคู่ส่งข่าวลวงไปให้โจโฉเชื่อใจสนิท โจโฉจึงเชื่อสนิท  ซึ่งนี่ก็เป็นสาเหตุสำคัญอีกประการหนึ่งที่ทำให้กองทัพเรือของโจโฉถูกเผาจนวอดวาย
งำเต๊ก ปรากฏบทบาทอีกครั้ง เมื่อเล่าปี่ยกทัพมาจากเสฉวนหมายจะล้างแค้นให้กวนอู ขณะที่ลิบองผู้ชนะกวนอูได้ก็ตายไปแล้ว ไม่รู้จะหาใครเป็นแม่ทัพใหญ่ไปสู้กับเล่าปี่ งำเต๊กเป็นผู้เสนอแนะลกซุน บัณฑิตหนุ่มวัย 29 ปี  ที่รักษาเมืองเกงจิ๋วอยู่ ซุนกวนเห็นดีด้วย แม้ที่ปรึกษาหลายคนคัดค้าน แต่งำเต๊กยืนยันว่า ลกซุนสามารถทำการนี้ได้ และที่สุดก็เป็นไปดั่งที่งำเต๊กคาดไว้ทุกประการ
สายเพชร ยนตรกิจ

| สายเพชร ยนตรกิจ |
| --- | --- |
เกิด: นายชอฮั่ง แซ่หลาย หรือชอหั่ง แซ่ไหล 11 กันยายน พ.ศ. 2475 (92 ปี)
สายเพชร ยนตรกิจ เป็นนักมวยไทยและนักมวยสากลชาวจีนที่ได้อพยพเข้ามาอยู่ในประเทศไทยตั้งแต่ยังเด็ก ประสบความสำเร็จในการชกมวยไทย จนโด่งดัง หลังเลิกชกยังคงพำนักในประเทศไทย และมีฐานะมั่นคง ยังถือใบต่างด้าวจนถึงปัจจุบัน ไม่ได้เปลี่ยนมาถือสัญชาติไทย
ประวัติ

สายเพชรเกิดเมื่อ 11 กันยายน พ.ศ. 2475 ที่เมืองโผวเล้ง มณฑลกวางตุ้ง ประเทศจีน บิดาชื่อหลายหลงจ๋าย มารดาชื่อ พัวฮั่งย้ง ในวัยเยาว์เมืองโผวเล้งเกิดภัยแล้ง ผู้คนอดอยากล้มตายมากรวมทั้งบิดาของสายเพชร เขาจึงติดตามมารดาเข้ามาอยู่ในประเทศไทยที่จังหวัดเพชรบุรี ในวัยเยาว์ สายเพชรรับจ้างทำงานทุกอย่างเท่าที่มีคนจ้าง ไม่ได้เรียนหนังสือแต่ฝึกอ่านเอง สายเพชรมีใจรักกีฬาหมัดมวย สุดท้ายจึงได้ไปหัดมวยที่ค่าย ณ สายเพ็ชรกับ ณรงค์ ฉายะสนธิ ขึ้นชกมวยไทยครั้งแรกเมื่อ พ.ศ. 2495 ใช้ชื่อว่ากิมหั่ง ณ สายเพ็ชร เสมอกับ อำนาจ นฤภัยและชนะน็อค สุชา นฤภัย แต่เพราะมารดาไม่สนับสนุน สายเพชรจึงกลับมายึดอาชีพช่างทาสี เคยไปทำงานในกรุงเทพฯระยะหนึ่ง แต่ไปมีปัญหากับนักเลงเจ้าถิ่น จึงต้องกลับมาอยู่เพชรบุรีอย่างเดิม
ต่อมามีผู้แนะนำให้ไปอยู่ที่ค่ายยนตรกิจ และขึ้นชกมวยไทยในชื่อสายเพชร ยนตรกิจ สายเพชรชกชนะติดต่อกันหลายคร้ง จนชนะ จเร ราชวัฏ รองแชมป์เวทีราชดำเนิน ทำให้มีโอกาสได้ชิงแชมป์ แต่ระหว่างที่รอชิงเขาไปชกแพ้คะแนนจุฬา ลูกทักษิณที่ยะลา นับเป็นการพ่ายแพ้ครั้งแรก ทำให้สายเพชรต้องขึ้นชกอีกหลายครั้ง จึงได้ชิงแชมป์มวยไทยรุ่นเฟเธอร์เวทกับจุฬา ลูกทักษิณ ปรากฏว่าครั้งนี้ สายเพชรชนะคะแนนได้แชมป์มาครอง เมื่อ พ.ศ. 2498 จุฬาขอชกแก้มืออีกสองครั้ง แต่สายเพชรก็เป็นฝ่ายชกชนะได้ทั้งหมด เมื่อหาคู่ชกในแบบมวยไทยยาก สายเพชรหันมาชกมวยสากล ชนะคะแนนฤทธิรงค์ เลิศฤทธิ์ จากนั้นกลับมาชกมวยไทยอีก และชนะนักมวยชื่อดังอีกหลายคน เช่น กิมหั่ง ศิษย์ผล สุรศักดิ์ บาร์โบส รักเกียรติ เกียรติเมืองยม อมรศักดิ์ บาร์โบส จนกระทั่งป้องกันแชมป์ราชดำเนินชนะอิศรศักดิ์ บาร์โบส แล้ว สายเพชรหาคู่ชกยาก จึงสละแชมป์เวทีราชดำเนินและหันมาชกมวยสากลอย่างจริงจัง
สายเพชรไปชกมวยสากลที่ฟิลิปปินส์ เสมอกับลิตเติล ซีซาร์ เมื่อ 16 สิงหาคม พ.ศ. 2500 โดยสายเพชรชกซีซาร์จนแตกและเกือบน็อคได้ แต่ซีซาร์ประคองตัวจนครบยกได้ ต่อมา สายเพชรขึ้นชกกับ อีมิน ทินเด แชมป์ฟิลิปปินส์รุ่นเฟเธอร์เวท เมื่อ 16 กันยายน พ.ศ. 2500 ผลปรากฏว่าสายเพชรชนะคะแนน สายเพชรกลับมาเมืองไทยเมื่อ 9 ตุลาคม พ.ศ. 2500 ทั้งเวทีราชดำเนินและลุมพินีต่างแย่งตัวจะนำสายเพชรไปชก สุดท้ายสายเพชรเลือกไปชกที่เวทีลุมพินี สายเพชรชกชนะนักมวยญี่ปุ่นอีก 2 ครั้ง ก่อนจะแพ้คะแนน มิอูราที่เวทีลุมพินี เพราะลดน้ำหนักมากเมื่อต้นปี พ.ศ. 2501
หลังจากชกแพ้ครั้งนั้น สายเพชรหยุดชกไประยะหนึ่ง แล้วกลับมาชกอีกครั้งชนะคะแนนสุรพรชัย เจริญเมือง จากนั้น จึงเลิกชกมวย เมื่อ พ.ศ. 2503 หันไปประกอบอาชีพช่างทาสีตามเดิม ชีวิตครอบครัว สมรสกับ น.ส. เง็กลั้ง แซ่ลิ้ม มีบุตรสามคน ปัจจุบันมีฐานะค่อนข้างดีจากกิจการรับเหมา และยังคงถือใบต่างด้าว ไม่ได้โอนสัญชาติมาถือสัญชาติไทย
รถไฟใต้ดินโซล สาย 4

| สาย 4 |
| --- | --- |
 
โซลเมโทร 4000 ซีรีส์ อีเอ็มยู เมื่อกรกฎาคม 2021  โคเรล คลาส 341000 ซีรีส์ อีเอ็มยู เมื่อเมษายน 2020
ข้อมูลทั่วไป
ชื่อลำลอง: 4호선（四號線） Sa Hoseon
สถานะ: ให้บริการ
ปลายทาง: Jinjeop ออยโด
จำนวนสถานี: 51 26-โซลเมโทร 22-โคเรล 03-นัมยังจู
การดำเนินงาน
รูปแบบ: ขนส่งมวลชนเร็ว
ระบบ: รถไฟใต้ดินโซล
ผู้ดำเนินงาน: โซลเมโทร, โคเรล, นัมยังจู ซิตี้ เออร์เบิน คอร์ปอเรชัน
ประวัติ
เปิดเมื่อ: 20 เมษายน ค.ศ. 1985 (1985-04-20)
ข้อมูลทางเทคนิค
ระยะทาง: 72.1 km (44.8 mi) 31.7 km (19.7 mi) โซลเมโทร 40.4 km (25.1 mi) โคเรล
จำนวนทางวิ่ง: 2
ระบบจ่ายไฟ: 1,500 V DC  25 kV AC at 60 Hz
ความเร็ว: 100 กิโลเมตรต่อชั่วโมง (62 ไมล์ต่อชั่วโมง)
รถไฟใต้ดินโซล สาย 4 (สายสีน้ำเงิน) เป็นเส้นทางรถไฟฟ้าทางยาวในโซล ประเทศเกาหลีใต้ ดำเนินการโดยโซล เมโทร และ โคเรล มีสถานีปลายทางคือ ดังโกแก และออยโด
ระบบรถไฟฟ้า > ปัจจุบัน

โซลเมโทร 4000 ซีรีส์
โคเรล คลาส 341
ระบบรถไฟฟ้า > อดีต

โซลเมโทร 4000 ซีรีส์
โคเรล คลาส 1000
คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีพระจอมเกล้าธนบุรี

| --- | --- |
Faculty of Industrial Education and Technology   King Mongkut's University of Technology Thonburi : FIET

สถาปนา: พ.ศ. 2508   คณะฝึกหัดครูเทคนิคชั้นสูง พ.ศ. 2517   คณะครุศาสตร์อุตสาหกรรมและวิทยาศาสตร์   พ.ศ. 2533   คณะครุศาสตร์อุตสาหกรรม  พ.ศ. 2547    คณะครุศาสตร์อุตสาหกรรมและเทคโนโลยี
คณบดี: รศ.ดร.ธเนศ ธนิตย์ธีรพันธ์
ที่อยู่: 126 ถ.ประชาอุทิศ แขวงบางมด เขตทุ่งครุ กรุงเทพมหานคร
เว็บไซต์: http://www.fiet.kmutt.ac.th
คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีพระจอมเกล้าธนบุรี เป็นหน่วยงานระดับคณะ ในสังกัด มหาวิทยาลัยเทคโนโลยีพระจอมเกล้าธนบุรี เริ่มเปิดทำการเรียนการสอนเมื่อปี พ.ศ. 2517 ในชื่อ คณะครุศาสตร์อุตสาหกรรมและวิทยาศาสตร์ ปัจจุบัน คณะครุศาสตร์อุตสาหกรรมและเทคโนโลยี มีการเรียนการสอนตั้งแต่ในระดับปริญญาตรี โท และเอก ตามลำดับ
ประวัติ

คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีพระจอมเกล้าธนบุรี
พ.ศ. 2508 ก่อตั้งในชื่อ "คณะวิชาฝึกหัดครูเทคนิคชั้นสูง วิทยาลัยเทคนิคธนบุรี
พ.ศ. 2513 เปลี่ยนชื่อเป็น ภาควิชาครุศาสตร์ วิทยาลัยเทคนิคธนบุรี
พ.ศ. 2517 ได้ยกฐานะเป็น คณะครุศาสตร์อุตสาหกรรมและวิทยาศาสตร์ สถาบันเทคโนโลยีพระจอมเกล้า วิทยาเขตธนบุรี
พ.ศ. 2533 ได้ปรับชื่อเป็น คณะครุศาสตร์อุตสาหกรรม สถาบันเทคโนโลยีพระจอมเกล้าธนบุรี
พ.ศ. 2547 ได้เปลี่ยนชื่อเป็น คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีพระจอมเกล้าธนบุรี
โดย เรียงลำดับการจัดตั้ง ภาควิชา ดังนี้
พ.ศ. 2517 - 2526 มีภาควิชาเดียว คิอ ภาควิชาครุศาสตร์อุตสาหกรรม คณะครุศาสตร์อุตสาหกรรมและวิทยาศาสตร์
พ.ศ. 2526 ภาควิชาครุศาสตร์เครื่องกล (เริ่มเปิดสอนในปี พ.ศ. 2517)
พ.ศ. 2526 ภาควิชาครุศาสตร์ไฟฟ้า (เริ่มเปิดสอนในปี พ.ศ. 2517)
พ.ศ. 2526 ภาควิชาครุศาสตร์อุตสาหการ เดิมคือ ภาควิชาครุศาสตร์อุตสาหกรรม (เริ่มเปิดสอนในปี พ.ศ. 2517)
พ.ศ. 2533 ภาควิชาครุศาสตร์โยธา เดิมคือ ภาควิชาครุศาสตร์อุตสาหกรรม (เริ่มเปิดสอนในปี พ.ศ. 2517)
พ.ศ. 2533 ภาควิชาเทคโนโลยีและสื่อสารการศึกษา เดิมคือ ภาควิชาครุศาสตร์เทคโนโลยี (เริ่มเปิดสอนในปี พ.ศ. 2534)
พ.ศ. 2538 ภาควิชาเทคโนโลยีการพิมพ์และบรรจุภัณฑ์ เดิมคือ ภาควิชาเทคโนโลยีการพิมพ์ (เริ่มเปิดสอนในปี พ.ศ. 2538)
สาขาวิชาคอมพิวเตอร์และเทคโนโลยีสารสนเทศ พ.ศ. 2539 ก่อตั้งหลักสูตร ค.อ.ม. (คอมพิวเตอร์และเทคโนโลยีสารสนเทศ)      พ.ศ. 2540 ก่อตั้งหลักสูตร วท.บ.(หลักสูตรวิทยาการคอมพิวเตอร์ประยุกต์-มัลติมีเดีย)
หลักสูตร

คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีพระจอมเกล้าธนบุรี เป็นคณะที่จัดการศึกษาด้านครุศาสตร์อุตสาหกรรมในประเทศไทย  เปิดสอนนักศึกษาหลักสูตรระดับ ปริญญาตรี 8 หลักสูตร ปริญญาโท 7 หลักสูตร และ ปริญญาเอก 1 หลักสูตร รวม 16 หลักสูตร
หลักสูตร > ระดับปริญญาตรี

หลักสูตร 4 ปี
หลักสูตรวิทยาศาสตรบัณฑิต สาขาวิชาเทคโนโลยีการพิมพ์และบรรจุภัณฑ์
หลักสูตรวิทยาศาสตรบัณฑิต สาขาวิชาเทคโนโลยีมัลติมีเดียและสารสนเทศ
หลักสูตรเทคโนโลยีบัณฑิต สาขาวิชาเทคโนโลยีการศึกษาและสื่อสารมวลชน
หลักสูตรเทคโนโลยีบัณฑิต สาขาวิชาเทคโนโลยีอุตสาหกรรม
สาขาวิชาเอก เทคโนโลยีไฟฟ้า
สาขาวิชาเอก เทคโนโลยีอิเล็กทรอนิกส์
สาขาวิชาเอก เทคโนโลยีเครื่องกล
สาขาวิชาเอก เทคโนโลยีอุตสาหการ
สาขาวิชาเอก เทคโนโลยีโยธา
สาขาวิชาเอก เทคโนโลยีการจัดการ
หลักสูตร 5 ปี (ขอใบรับรอง กค ได้)
หลักสูตรครุศาสตร์อุตสาหกรรมบัณฑิต สาขาวิชาวิศวกรรมเครื่องกล
หลักสูตรครุศาสตร์อุตสาหกรรมบัณฑิต สาขาวิชาวิศวกรรมไฟฟ้า
สาขาวิชาเอก วิศวกรรมคอมพิวเตอร์
สาขาวิชาเอก วิศวกรรมอิเล็กทรอนิกส์
สาขาวิชาเอก วิศวกรรมไฟฟ้ากำลัง
หลักสูตรครุศาสตร์อุตสาหกรรมบัณฑิต สาขาวิชาวิศวกรรมโยธา
หลักสูตรครุศาสตร์อุตสาหกรรมบัณฑิต สาขาวิชาวิศวกรรมอุตสาหการ
หลักสูตร > ระดับปริญญาโท

หลักสูตร 2 ปี (เรียนเสาร์/อาทิตย์ และภาคค่ำ)
หลักสูตรครุศาสตร์อุตสาหกรรมมหาบัณฑิต สาขาวิชาวิศวกรรมเครื่องกล
หลักสูตรครุศาสตร์อุตสาหกรรมมหาบัณฑิต สาขาวิชาวิศวกรรมไฟฟ้า
สาขาวิชาเอก วิศวกรรมคอมพิวเตอร์
สาขาวิชาเอก วิศวกรรมอิเล็กทรอนิกส์
สาขาวิชาเอก วิศวกรรมไฟฟ้ากำลัง
หลักสูตรครุศาสตร์อุตสาหกรรมมหาบัณฑิต สาขาวิชาวิศวกรรมโยธา
หลักสูตรครุศาสตร์อุตสาหกรรมมหาบัณฑิต สาขาวิชาวิศวกรรมอุตสาหการ
หลักสูตรครุศาสตร์อุตสาหกรรมมหาบัณฑิต สาขาวิชาเทคโนโลยีการเรียนรู้และสื่อสารมวลชน
หลักสูตรครุศาสตร์อุตสาหกรรมมหาบัณฑิต สาขาวิชาคอมพิวเตอร์และเทคโนโลยีสารสนเทศ
หลักสูตรวิทยาศาสตรมหาบัณฑิต สาขาวิชาเทคโนโลยีการพิมพ์และบรรจุภัณฑ์
หลักสูตร > ระดับปริญญาเอก

หลักสูตร 3 ปี (หลักสูตรปกติ)
หลักสูตรปรัชญาดุษฎีบัณฑิต สาขาวิชานวัตกรรมการเรียนรู้และเทคโนโลยี
ดูเพิ่ม

มหาวิทยาลัยเทคโนโลยีพระจอมเกล้าธนบุรี
พระมหากษัตริย์บาฮามาส

| พระมหากษัตริย์แห่งบาฮามาส |
| --- | --- |
The King of the Bahamas  (อังกฤษ)
ตราแผ่นดินของบาฮามาส
อยู่ในราชสมบัติ

สมเด็จพระเจ้าชาลส์ที่ 3 ตั้งแต่ 8 กันยายน ค.ศ. 2022
 
รายละเอียด
พระราชอิสริยยศ: สมเด็จพระราชาธิบดี แห่งบาฮามาส
รัชทายาท: เจ้าชายวิลเลียม เจ้าชายแห่งเวลส์
กษัตริย์องค์แรก: สมเด็จพระราชินีนาถเอลิซาเบธที่ 2
สถาปนาเมื่อ: 10 กรกฎาคม ค.ศ. 1973
พระมหากษัตริย์แห่งบาฮามาส เป็นระบบการปกครองที่มีพระมหากษัตริย์อยู่ภายใต้รัฐธรรมนูญแห่งเครือรัฐบาฮามาส โดยมีพระมหากษัตริย์เป็นประมุข พระมหากษัตริย์พระองค์แรกคือ สมเด็จพระราชินีนาถเอลิซาเบธที่ 2 โดยในบาฮามาส ทรงครองราชย์ตั้งแต่บาฮามาสได้รับเอกราชเมื่อ 10 กรกฎาคม ค.ศ. 1973 โดยทรงเป็นพระประมุขของอีกสิบห้าราชอาณาจักรในเครือจักรภพแห่งประชาชาติ โดยในแต่ละประเทศนั้นถือว่ามีสถาบันพระมหากษัตริย์เป็นของตนตามกฎหมายและแยกจากกัน การสืบราชสันตติวงศ์ของบาฮามาสนั้นกำกับอยู่ในพระราชบัญญัติว่าด้วยการสืบราชสันตติวงศ์ ค.ศ. 1701ของสหราชอาณาจักรซึ่งถือเป็นส่วนหนึ่งของรัฐธรรมนูญบาฮามาส
บทบาททางรัฐธรรมนูญของพระมหากษัตริย์แห่งบาฮามาสนั้นมีผู้แทนพระองค์คือ ผู้สำเร็จราชการแห่งบาฮามาส
เจ้าฟ้าปรเมศร์

| เจ้าฟ้าปรเมศร์ |
| --- | --- |
ประสูติ: กรุงศรีอยุธยา อาณาจักรอยุธยา
สิ้นพระชนม์: พ.ศ. 2275 กรุงศรีอยุธยา อาณาจักรอยุธยา
ราชวงศ์: บ้านพลูหลวง
พระราชบิดา: สมเด็จพระที่นั่งท้ายสระ
พระราชมารดา: กรมหลวงราชานุรักษ์
ศาสนา: เถรวาท

ถูกกล่าวหา: กบฏ
รับโทษ: สำเร็จโทษด้วยท่อนจันทน์

ยศที่ได้รับการแต่งตั้ง
รับใช้:  อาณาจักรอยุธยา
แผนก/สังกัด: กองทัพหลวง
การยุทธ์: สงครามแย่งชิงราชบัลลังก์อยุธยา พ.ศ. 2275
 
 
เจ้าฟ้าปรเมศร์ เป็นพระราชโอรสในสมเด็จพระสรรเพชญ์ที่ 9 กับกรมหลวงราชานุรักษ์ ภายหลังได้ช่วยพระเชษฐาคือ เจ้าฟ้าอภัย ทำสงครามแย่งชิงราชบัลลังก์กับกรมพระราชวังบวรสถานมงคล (สมเด็จพระเจ้าอยู่หัวบรมโกศ) ที่สุดกรมพระราชวังบวรสถานมงคลเป็นฝ่ายชนะ ทรงถูกสำเร็จโทษ
พระประวัติ

เจ้าฟ้าปรเมศร์ เป็นพระราชโอรสในสมเด็จพระสรรเพชญ์ที่ 9 กับกรมหลวงราชานุรักษ์ มีพระเชษฐภคินี พระเชษฐา พระอนุชาร่วมพระมารดา 6 พระองค์ คือ
เจ้าฟ้าหญิงเทพ
เจ้าฟ้าหญิงประทุม
เจ้าฟ้านเรนทร กรมขุนสุเรนทรพิทักษ์
เจ้าฟ้าอภัย
เจ้าฟ้าปรเมศร์
เจ้าฟ้าชายทับ
ในขณะที่สมเด็จพระสรรเพชญ์ที่ 9 ทรงพระประชวรหนักนั้น พระองค์ตัดสินพระทัยยกราชสมบัติให้แก่เจ้าฟ้านเรนทร พระราชโอรสพระองค์ใหญ่ แต่เจ้าฟ้านเรนทรไม่รับสืบราชสมบัติเพราะเห็นว่ามีกรมพระราชวังบวรฯ ซึ่งสมควรได้สืบราชสมบัติมากกว่าจึงทรงผนวช พระเจ้าท้ายสระจึงยกราชสมบัติให้แก่เจ้าฟ้าอภัย พระราชโอรสองค์รอง ภายหลังการเสด็จสวรรคตของสมเด็จพระสรรเพชญ์ที่ 9 จึงได้เกิดการสู้รบกันระหว่างกรมพระราชวังบวรสถานมงคลกับพระราชโอรสของพระเจ้าท้ายสระคือเจ้าฟ้าอภัยและเจ้าฟ้าปรเมศร์ อันเนื่องมาจากพระเจ้าอยู่หัวบรมโกศในขณะนั้นทรงดำรงพระอิสริยยศที่กรมพระราชวังบวรสถานมงคล มีสิทธิที่จะขึ้นครองราชสมบัติสืบต่อพระเชษฐาอย่างถูกต้อง แต่เมื่อพระเจ้าท้ายสระใกล้สวรรคตกลับยกราชสมบัติให้แก่เจ้าฟ้าอภัย เป็นเหตุให้เกิดการต่อสู้แย่งชิงราชบัลลังก์จนกลายเป็นสงครามกลางเมือง กินระยะเวลาไม่ต่ำกว่า 1 ปี
คำให้การชาวกรุงเก่า ระบุว่าภายหลังเหตุการณ์สงบแล้ว กรมพระราชวังบวรสถานมงคลจึงได้ขึ้นครองราชย์เฉลิมพระนามว่าพระมหาธรรมราชา (แต่ในบัญชีพระนามเจ้านายว่าพระเจ้าบรมราชา) และสำเร็จโทษเจ้าฟ้าอภัย และ เจ้าฟ้าปรเมศร์
เจ้าฟ้าสุทัศน์

| เจ้าฟ้าสุทัศน์ |
| --- | --- |
 เจ้าฟ้าสุทัศน์
พระมหาอุปราชกรุงศรีอยุธยา
รัชสมัย: สมเด็จพระเอกาทศรถ
ก่อนหน้า: สมเด็จพระเอกาทศรถ
ถัดไป: จมื่นศรีสรรักษ์
ราชวงศ์: สุโขทัย
พระราชบิดา: สมเด็จพระเอกาทศรถ
พระราชมารดา: ไม่ปรากฏพระนาม
เจ้าฟ้าสุทัศน์ เป็นพระราชโอรสพระองค์ใหญ่ในสมเด็จพระเอกาทศรถที่ประสูติแต่สมเด็จพระอัครมเหสี พระองค์มีพระอนุชาร่วมพระมารดา 1 พระองค์ คือ เจ้าฟ้าศรีเสาวภาคย์ สมเด็จพระเอกาทศรถทรงพระกรุณาโปรดเกล้าฯ สถาปนาพระองค์ขึ้นเป็นพระมหาอุปราช
หลังจากนั้น เจ้าฟ้าสุทัศน์กราบบังคมทูลสมเด็จพระเอกาทศรถว่า ขอพิจารณาคนออก สมเด็จพระเอกาทศรถจึงตรัสว่า "จะเป็นขบถหรือ" เป็นเหตุให้เจ้าฟ้าสุทัศน์เกิดความเกรงพระราชอาญาจากสมเด็จพระราชบิดา เมื่อพระองค์ออกจากที่เฝ้าและเสด็จมายังพระราชวังบวรสถานมงคลแล้ว พระองค์ได้เสวยยาพิษและเสด็จสวรรคตลง ความทราบถึงสมเด็จพระเอกาทศรถทำให้พระองค์ทรงพระโทมนัสเป็นอันมากและทรงพระกรุณาโปรดเกล้าฯ ให้จัดงานพระราชทานเพลิงพระศพตามพระอิสริยยศพระมหาอุปราช ซึ่งพระองค์ทรงตั้งพระทัยบำเพ็ญทานกุศลเป็นอเนกประการ
ในวัฒนธรรมสมัยนิยม

มีนักแสดงผู้รับบท เจ้าฟ้าสุทัศน์ ได้แก่
อนุชิต สพันธุ์พงษ์ จากละครเรื่อง บุหลันมันตรา (2567)
ดูเพิ่ม

กรมพระราชวังบวรสถานมงคล
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 6 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > ผลการเลือกตั้งแบบบัญชีรายชื่อ (รวมทั้งจังหวัดสุพรรณบุรี)

| พรรค | พรรค | คะแนนเสียง> จน. | คะแนนเสียง>  % | คะแนนเสียง> +/– |
| --- | --- | --- | --- | --- |
|  | ชาติไทย | 307,604 | 66.50% |  |
|  | ไทยรักไทย | 128,609 | 27.81% |  |
|  | อื่น ๆ | 26,329 | 5.69% |  |
| ผลรวม | ผลรวม | 462,542 | 100.00% | – |